Prijavni formular za **#ŠtaNamTeško** akciju

nacionalnog programa za volontiranje mladih ’’Mladi su zakon 2020’’

Čestitamo! Odlučili ste se da uradite nešto korisno za sredinu u kojoj živite, rešite neki problem koji ste primetili, a na koji, kao da niko, ne obraća pažnju. Mi smo tu da vam pomognemo da to uradite.

|  |  |
| --- | --- |
| **NAZIV ŠNT AKCIJE** |  |
| **Ime neformalne grupe/udruženja mladih** |  |
| **Traženi iznos za sprovođenje ŠNT akcije** |  |
| **Jedinstveni kod ŠNT akcije** *(upisuju Mladi istraživači Srbije)* |  |

* **O VAŠOJ GRUPI**

**Recite nam sada nešto više o vama.**

|  |
| --- |
|  |

*Saveti za odgovor na ovo pitanje:*

* *Ako ste neformalna grupa, dajte vašoj grupi ime i za svaku osobu posebno napišite: ime i prezime, kakve veze ima sa izabranom lokalnom zajednicom (trenutno tamo živi, poreklom odande), šta je njegova/njena motivacija za #ŠtaNamTeško akciju u vašoj zajednici, da li ima*

*prethodno volontersko iskustvo, a zatim napišite i da li ste već nešto radili u vašoj zajednici na ovom ili nekom drugom problemu i koliko je to bilo uspešno.*

* *Ako ste udruženje mladih, napišite nam od kad postojite, koliko je aktivnih članova, šta su vam najznačajnije aktivnosti do sada, ko su vam bili najveći donatori i kad.*
* **O VAŠOJ AKCIJI**

**Kako će se zvati vaša #ŠtaNamTeško akcija**

|  |
| --- |
|  |

*Saveti za odgovor na ovo pitanje:*

* *Nemojte da ime bude kratak sastav – neka bude kratko ali da bude jasno na šta se aktivnost odnosi ili da sugeriše temu akcije*
* *Neki od dobrih primera akcija su:*
  + *„Iz kog ste c’est la vie” – razgovori o različitosti i sličnosti*
  + *„Na lepom plavom Dunavu“ – akcija čišćenja obale*
  + *„Sve mi boje lepo stoje“ – krečenje škole*

**Šta hoćete da uradite?**

|  |
| --- |
|  |

*Saveti za odgovor na ovo pitanje:*

* *Opišite nam glavnu aktivnost; šta je to što želite da uradite*
* *Kada, gde, sa kim, kako?*
* *„Kada“ moraju biti konkretni datumi, i to u periodu između 31. avgusta i 01. decembara 2020. godine*
* *„Gde“ mora biti u vašoj lokalnoj zajednici*
* *„Sa kim“ se odnosi na one koji će vam pomoći da realizujete akciju; Omogućite drugim volonterima da se pridruže u poslu. Vi želite da rešite neki problem u lokalu, lepo je da i stanovništvo sa vama učestvuje u tome. Potražite lokalne partnere koji bi vam pomogli u organizaciji (ustupili prostor, opremu, organizovali radionicu i sl.) Informišite Opštinu i Mesnu zajednicu o akciji i zamolite ih za finansijsku i/ili organizacionu podršku; Što veći deo lokalne zajednice uspete da uključite u akciju, više će se ljudi osećati delom nje, pa će tako i ona imati snažniji uticaj. Probajte da pretpostavite broj ljudi/organizacija/ institucija koji će se uključiti u realizaciju*
* *„Kako" se odnosi na konkretne korake pre, tokom i posle akcije*
* *Šta su konkretni rezultati koje očekujete?*
* *Nećemo ograničavati maštovitost u odgovoru na probleme, već ćemo je podržati. Jedino, treba biti realan/na u proceni sopstvenih mogućnosti, vremena i količine novca koju možete dobiti (a ne moramo mi biti vaš jedini donator).*

**Zašto mislite da je to bitno za vašu zajednicu? Ko će imati najveću korist od rezultata vašeg rada i zašto? Kako problem koji ste uočili utiče na njih i šta je posledica tog problema? Šta mislite da je uzrok problema?**

|  |
| --- |
|  |

*Saveti za odgovor na ovo pitanje:*

* *Budite konkretni i nemojte koristiti izraze kao „podizanje svesti“ ili „izgradnja kapaciteta“, nego recite jasno šta je konkretna aktivnost i zašto mislite da je bitna.*
* *Razmislite ko je najviše pogođen tim problemom. To može biti cela zajednica ili posebna grupa ljudi, a može biti i životna sredina. Probajte da odredite broj ljudi iz zajednice koji će imati korist od vaše akcije i u kom periodu.*

**Da li postoje neki preduslovi bez kojih nema smisla da počinjete sa akcijom. Ako da, koji su?**

|  |
| --- |
|  |

*Saveti za odgovor na ovo pitanje:*

* *Da li su vam potrebne neke posebne dozvole za to što želite da radite i da li znate kako da ih dobijete? (ako ne, pomoći ćemo vam)*
* *Da li mora da bude lepo vreme? Da li vam treba prostor ili ga već imate?*

**Kako mislite da je najbolje da promovišete vašu akciju u zajednici pre početka, tokom i, ako ima potrebe, posle?**

|  |
| --- |
|  |

*Saveti za odgovor na ovo pitanje:*

* *Mi ćemo se pobrinuti da se za vašu #ŠtaNamTeško akciju čuje u celoj zemlji. Vi se brinite o vašoj zajednici. Najbolji su rezultati volonterskog rada oni kada je veliki broj ljudi obavešten o tome. Tada se taj rad i više ceni a ono što uradite biće dugotrajnije jer će se čuvati.*
* *Lokalne novine, TV i radio emisije, društvene mreže, bitni sajtovi u vašoj zajednici, pa čak i direktan kontakt sa ljudima na pijaci, u prodavnici, na igralištu ili u školi, odlični su načini da što više ljudi čuje za to što hoćete da radite.*
* **DODATNA DOKUMENTACIJA**

Pored ovog obrasca, obavezno dodati **IZJAVU** koju, za udruženja mladih možete preuzeti [OVDE](https://mladisuzakon.rs/wp-content/uploads/2020/07/Aneks-III-B-Izjava-udru%C5%BEenje-mladih-%C5%A0taNamTe%C5%A1ko.docx), a za neformalne grupe [OVDE](https://mladisuzakon.rs/wp-content/uploads/2020/07/Aneks-III-A-Izjava-neformalne-grupe-%C5%A0taNamTe%C5%A1ko.docx) i **OBRAZAC BUDŽETA** koji možete preuzeti [OVDE](https://mladisuzakon.rs/wp-content/uploads/2020/07/Aneks-II-Obrazac-bud%C5%BEeta-%C5%A0taNamTe%C5%A1ko-akcije.xlsx), a zatim ih prikačiti uz onlajn formular koji se nalazi [OVDE](https://istrazivaci.wufoo.com/forms/mwybndp1cabozq/).

Kako bismo bolje razumeli vašu motivaciju i problem koji želite da rešite, priložite nam fotografije, na primer, parka kog želite da uredite, preporuke uticajnih ljudi iz vašeg mesta (nastavnika/ce, učitelja/ice, direktora/ke škole, Centra za socijalni rad, sportskog kluba koji će vam dati prostor i slično). Nije obavezno dostaviti, ali nam možete tako pomoći da vas bolje razumemo.

* **LISTA ZA PROVERU PRIPREMLJENE DOKUMENTACIJE I ZADOVOLJENIH KRITERIJUMA**

\*ovo popunjavate sami kako biste proverili da li imate sve što je potrebno pre slanja dokumentacije

|  |  |  |
| --- | --- | --- |
|  | DA | NE |
| 1. Prijavu je podnela neformalna grupa ili udruženje mladih sa teritorije Republike Srbije |  |  |
| 1. Predložena aktivnost se realizuje na teritoriji Republike Srbije |  |  |
| 1. Realizacija aktivnosti je do 01. decembra 2020. godine |  |  |
| 1. Uz onlajn prijavu prikačićemo sledeće:    1. Obrazac predloga projekta (ovaj),    2. Obrazac budžeta,    3. Izjavu neformalne grupe/udruženja mladih |  |  |
| 1. Budžet projekta je u rasponu od 20 000 RSD do 42 000 RSD |  |  |
| 1. Predstavnik/ca naše grupe/udruženja može sigurno da učestvuje na onlajn obuci |  |  |

**SVE JE SPREMNO?** Popunili ste Obrazac predloga projekta, imate svu ostalu potrebnu dokumentaciju i ispunjavate sve uslove? **SUPER!**

**Pošaljite sve popunjavanjem ovog** [**ONLAJN FORMULARA**](https://istrazivaci.wufoo.com/forms/mwybndp1cabozq/)